Julio Lazurtegi

Julio Lazurtegi Gonzalez (Bilbo, 1859ko urtarrilaren 31 - ib., 1943ko irailaren 4a) euskal herritar metalurgia eta meatzaritza arloetako enpresaburu bat izan zen.

 Bizitza 
Julio Lazurtegi Gonzalez  Bilbon jaio zen 1859ko urtarrilaren 31n, eta bertako San Nikolas Barikoaren elizan bataiatu zuten urte bereko otsailaren 1ean. Gurasoak Blas de Lazurtegi (Bilbo) eta Joaquina Gonzalez (Nieves, Zacatecas, Mexiko) izan ziren.  

1889an Pilar Jordan de Urries y Flórezekin ezkondu zen, Bilbon bizi zena, baina aragoikoa zena jatorriz.Senar-emazteek lau seme-alaba izan zituzten.

1935eko abenduaren 18an hil zen Pilar,eta 1943ko irailaren 4an Julio Lazurtegi.

 Ikasketak 
Eskolan eman zituen urteen ondoren, Frantzia, Alemania eta Ingalaterrara joan zen 5 urtez, merkataritza eta hizkuntza ikasketak eginez. Unibertsitateko lehen ikasketak Bordelen egin zituen, 3 urtez, ekonomiaren alorrean espezializatzeko asmoz.

1882an, Juan B. Eustaquio Delmasen inprimategian, "Practical guide to the Port of Bilbao" argitaratu zuen, gerora etorriko ziren ikerketa lan askoren artean lehena. Liburu hau merkataritza eta nabigazio gida bat zen, Bilboko ekonomia jarduerari buruz hainbat xehetasunak ematen zituena. 

1889an, Bilboko "Sucesores de Rochet & Cia" sozietatearen kudeatzailekide izan zen. Enpresa horrek burdin minerala ustiatu eta salerosten zuen.

 Bilboko Meatzaritza Zirkulua 
1887tik Meatzaritza Zirkuluko bokala izan zen enpresa honen ordezkari gisa, eta Zirkuluko presidente kargua 1898ko martxotik aurrera bete zuen. 1901ean bazkide gisa izena emateko eskaera egin zuen eta urte horretako martxoan Zuzendaritza Batzordeko kide izateari utzi zion. 

 Bilboko Merkataritza Ganbera 
1889ko abenduan Bilboko Merkataritza Ganberako bokal izendatu zuten, eta 1890eko urtarrilaren 1ean jabetu zen karguaz, 1893an utzi zuen arte. Hamar urte geroago, hiru urterako bokal izendatu zuten berriro 1899ko urtarrilaren 1ean, eta 1900eko maiatzaren 28an lehendakariorde hautatu zuten, 1902ko urtarrilaren 2ra arte. Aldi horretan, Ganberaren ordezkaria izan zen Portuko Obra Batzordean, Federico Echevarriaren ordez. Ondoren, Merkataritza Ganberan azken ordezkaritza-aldia izan zuen, 1908ko urtarrilaren 1etik 1912ko martxoaren 21era arte luzatu zena.

 Leongo meatzeak 
XX. mendearen hastapenean, bizkaitar enpresaburuak Gaztela-Leongo Ponferrada udalerrian Bizkaiko industria siderurgikoaren antzeko garapena burutzea proiektatu zuen, Gaztelako goi ordokia eta Galiziaren artean. Proiektua Bierzo eskualdean "Bizkaia berria" (Bilbo, 1918) sortzeko asmoan islatu zuen.

Compañía Minera de Villaodrid enpresaren sortzailea ere izan zen. Lugoko probintziako A Pontenova udalerrian hainbat meatzeen ustiatzailea izan zena, bai eta Ribadeoko Porto Estreitora minerala zeraman Ribadeo - Vilaodriz burdinbide linearen sortzailea ere, 1965. urterarte bidaiari tren gisa ere erabilia izan zen.

 Aintzatespen publikoak 
Bilbon Julio Lazurtegi Plaza bat dago,eta baita ere, Leongoko Ponferrada hiriko zabalgunean, bere izena daraman beste  plaza bat dauka.

 Idazlanak 
 Practical guide to the port of Bilbao (1882)
 Una excursión minero-metalúrgica a Escandinavia (1898)
 Un modelo para España: (Cartas alemanas) (1902)
 La Exposición Nacional de Artes é Industrias con una sección de productos ibero-americanos en Bilbao (1906)
 Certamen del Trabajo, organizado por el Excmo. Ayuntamiento de Bilbao: Discurso leído en el acto de la clausura (1907)
 Ensayo sobre la cuestión de los minerales de hierro ayer, hoy y mañana (1910)
 El desarrollo de la metalurgia nacional ante la conflagración europea (1914)
 Una nueva Vizcaya a crear en El Bierzo (Bilbao, 1918)
 El libro español en América: informe que emite el Centro de la Unión Ibero Americana en Vizcaya sobre el comercio de libros en el extranjero particularmente en América y respecto á la creación, en Bilbao de la empresa "Ambos Mundos" editorial y de importación y exportación de librería (1919)
 Estudios de Revista Nacional de Economía: Vizcaya y América (1920)
 Informe y Memoria presentados a las Excmas. Diputaciones provinciales de Vizcaya, Guipúzcoa, Álava y Navarra (1923)
 España ante el hemisferio de Occidente (1924)
 La cuestión Mundial del hierro y el punto de vista Hispánico en particular (1938)

 Erreferentziak 

 Bibliografia 



 Kanpo estekak 

Kategoria:Bizkaiko enpresaburuak
Kategoria:Bilbotarrak
Kategoria:Ponferradarrak
Kategoria:Bilbon hildakoak